Document ID: 32004R0839

Komisijas Regula (EK) Nr. 839/2004
(2004. gada 28. aprīlis),
ar ko nosaka piemērošanas koeficientus, kuri jāpiemēro tradicionālo tirgus dalībnieku pagaidu references daudzumiem un netradicionālo tirgus dalībnieku pagaidu piešķiramajiem daudzumiem saistībā ar papildu daudzumu, kas paredzēts, lai izsniegtu banānu importa licences 2004. gada maijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2004. gada 28. aprīļa Regulu (EK) Nr. 838/2004 par pārejas posma pasākumiem attiecībā uz banānu importu Kopienā saistībā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos [1], un jo īpaši tās 6. panta 2. punktu un 7. panta 2. punktu,
tā kā:
(1) Ar Regulu (EK) Nr. 838/2004 tika noteikts daudzums, kas pieejams licenču izsniegšanai 2004. gada maijā, lai jaunajās dalībvalstīs importētu 87000 tonnu banānu, no kurām 72210 tonnu iedalītas tradicionālajiem tirgus dalībniekiem un 14790 tonnu - netradicionālajiem tirgus dalībniekiem. Lai nodrošinātu to, ka šis daudzums netiek pārsniegts, ņemot vērā paziņojumus no valstu iestādēm, iepriekšminētās regulas 6. panta 2. punktā un 7. panta 2. punktā ir paredzēts, ka jānosaka piemērošanas koeficienti, lai tos attiecīgi piemērotu tradicionālo tirgus dalībnieku pagaidu konkrētajiem references daudzumiem un netradicionālo tirgus dalībnieku iesniegtajiem pagaidu konkrēto piešķiramo daudzumu pieteikumiem.
(2) Saskaņā ar paziņojumiem no valstu iestādēm tradicionālo tirgus dalībnieku pagaidu konkrētie daudzumi kopā veido 574641,501 tonnu. Netradicionālo tirgus dalībnieku iesniegtie pieteikumi pēc pagaidu konkrētiem piešķiramajiem daudzumiem kopā veido 203401,506 tonnas.
(3) Tālab tradicionāliem un netradicionāliem tirgus dalībniekiem jānosaka attiecīgi piemērošanas koeficienti, kas jāpiemēro, lai aprēķinātu daudzumus, par kuriem var izsniegt importa licences, par kurām pieteikumi iesniegti maija sākumā.
(4) Lai importētājiem varētu iesniegt licenču pieteikumus 2004. gada maija sākumā, šai regulai jāstājas spēkā nekavējoties,
IR PIEŅĒMUSI ŠĀDU LĒMUMU.
1. pants
Attiecībā uz Regulas (EK) Nr. 838/2004 5. pantā noteikto pieejamo daudzumu, par kuru 2004. gada maijā var izsniegt licences banānu importēšanai jaunajās dalībvalstīs:
a) piemērošanas koeficients, kurš jāpiemēro katra tradicionāla tirgus dalībnieka pagaidu konkrētajam references daudzumam un kurš minēts iepriekšminētās regulas 6. panta 2. punktā, ir 0,67019;
b) piemērošanas koeficients, kurš jāpiemēro katra netradicionāla tirgus dalībnieka iesniegtajam konkrēta pagaidu piešķiramā daudzuma pieteikumam un kurš minēts iepriekšminētās regulas 7. panta 2. punktā, ir 0,25073.
2. pants
Šī regula stājas spēkā 2004. gada 1. maijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. aprīlī

Labels: 3
17